Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst) i članka 28. Statuta Općine Ernestinovo („Službeni glasnik“ 1/13 i 4/13), Općinsko vijeće Općine Ernestinovo na 29. sjednici održanoj 14. ožujka 2017. donosi

**ODLUKU**

**o usvajanju Strategije razvoja Općine Ernestinovo od 2017. do 2021. godine**

**Članak 1.**

Usvaja se Strategija razvoja Općine Ernestinovo za razdoblje 2017.-2021. godine (dalje u tekstu: Strategija), koju je u suradnji s Općinom Ernestinovo izradilo trgovačko društvo „Modra nit“ d.o.o. iz Osijeka.

**Članak 2.**

Strategijom se utvrđuju razvojni ciljevi usmjereni prema društveno-gospodarskom razvoju Općine Ernestinovo.

 Strategija je sastavni dio ove odluke, a objavljuje se na službenim mrežnim stranicama Općine Ernestinovo: [www.opcinaernestinovo.com](http://www.opcinaernestinovo.com)

**Članak 3.**

Izrada dokumenta financirana je EU sredstvima kroz provedbu podmjere 7.1. „Sastavljanje i ažuriranje planova za razvoj općina i sela u ruralnim područjima i njihovih temeljnih usluga te planova zaštite i upravljanja koji se odnose na lokalitete Natura 2000 i druga područja visoke prirodne vrijednosti“ – provedba operacije 7.1.1. „Sastavljanje i ažuriranje planova za razvoj jedinica lokalne samouprave“.

**Članak 4.**

Strategija je izrađena u suradnji s koordinatorom regionalnog razvoja Osječko-baranjske županije, Regionalnom razvojnom agencijom Slavonije i Baranje.

**Članak 5.**

Ova Odluka stupa na snagu prvog dana od dana objave u „Službenom glasniku“ Općine Ernestinovo.

KLASA: 302-02/17-01/01

URBROJ: 2158/04-17-01

Ernestinovo, 14. ožujka 2017.

Predsjednik

Općinskog vijeća

Siniša Stražanac